**Приложение № 3**

**ДОГОВОР**

**за възлагане на обществена поръчка за строителство**

**№ ……………………………………………………../…………………… 2019 год.**

Днес, ...…………………… 2019 г., в гр. София, между:

**МИНИСТЕРСТВО НА ВЪНШНИТЕ РАБОТИ**, с адрес: гр. София, п.к. 1113, ул. „Александър Жендов“ № 2, БУЛСТАТ № 000695228, представлявано от Мая Андонова - Генова – Директор на дирекция „Управление на собствеността и материално-техническо осигуряване” и възложител по смисъла по чл.7, ал.1 от Закона за обществените поръчки (ЗОП), на основание заповед N 95-00-390/ 21.09.2017 г. на министъра на външните работи и Искра Григорова - Зоровска – Главен счетоводител, наричано по-долу за краткост **ВЪЗЛОЖИТЕЛ,** от една страна

и

**2. ...............................................,** със седалище и адрес на управление .................................................................., ЕИК .......................................... представлявано от ........................................................... - ..............................., наричано по-долу за краткост **ИЗПЪЛНИТЕЛ,** от друга страна,

след проведена процедура – публично състезание за възлагане на обществена поръчка с предмет: „***Консервация и реставрация на сградата на ул. Кракра № 10 по две обособени позиции:***

* ***Обособена позиция № : „……………………………………”[[1]](#footnote-1),*** на основание чл. 112, ал. 1 от ЗОП и в изпълнение на Решение № .........................../.......................... год. за определяне на ИЗПЪЛНИТЕЛ, издадено от упълномощения възложител (упълномощен по силата на заповед № 95-00-............/......................................................) по горепосочената процедура с УИН ................................ вписан в РОП на АОП (открита с Решение № ................................../..............................), наричано за краткост **ИЗПЪЛНИТЕЛ**, от друга страна (**ВЪЗЛОЖИТЕЛЯТ** и **ИЗПЪЛНИТЕЛЯТ** наричани заедно „Страните“, а всеки от тях поотделно „Страна“), се сключи настоящият договор за обществена поръчка („Договора/Договорът“) за следното:

**I. ПРЕДМЕТ НА ДОГОВОРА**

**Чл.1.** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема и се задължава да изпълни срещу заплащане на възнаграждение строителни и монтажни работи, наричани за краткост „СМР“ или „строителство“ на строеж: „***Консервация и реставрация на сградата на ул. Кракра № 10 по две обособени позиции: Обособена позиция № : „……………………………………”[[2]](#footnote-2)***, съгласно Работен проект.

**(2)** Работите по ал.1 ИЗПЪЛНИТЕЛЯТ следва да изпълни в съответствие с настоящия договор, Работния проект, Техническaта спецификация за изпълнение на обществената поръчка и офертата на ИЗПЪЛНИТЕЛЯ, които са неразделна част от договора.

**(3)** Изпълнението на поръчката, предмет на настоящия договор ще се извърши с материали, оборудване и доставка на ИЗПЪЛНИТЕЛЯ..

**(4)** **ИЗПЪЛНИТЕЛЯТ** ще извърши строителството по ал. 1 под техническото ръководство на лицата от „Списък на персонала, който ще изпълнява поръчката, и/или на членовете на ръководния състав, които ще отговарят за изпълнението“ , неразделна част от настоящия договор.

**Чл. 2.** **ИЗПЪЛНИТЕЛЯТ** се задължава да извърши строителството в съответствие с Работния проект, Техническата спецификация, Техническото предложение на **ИЗПЪЛНИТЕЛЯ** и Ценовото предложение на **ИЗПЪЛНИТЕЛЯ,** и чрез лицата, посочени в Списък на персонала, който ще изпълнява поръчката, и/или на членовете на ръководния състав, които ще отговарят за изпълнението*,* съставляващи съответно *Приложения № А, Б, 1 и 2* към този Договор („**Приложенията**“) и представляващи неразделна част от него.

**Чл. 3.** В срок до 10 (десет) дни от датата на сключване на Договора, но най-късно преди започване на неговото изпълнение, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата на **ИЗПЪЛНИТЕЛЯ**. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на Договора в срок до 5 (пет) дни от настъпване на съответното обстоятелство.

**II.СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 4. (1)** Договорът влиза в сила от датата на подписването му и регистрирането в деловодната система на **ВЪЗЛОЖИТЕЛЯ** и е със срок на действие до датата на изтичане на последния Гаранционен срок, съгласно Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и включва:

**1. Срок за подготвителни дейности:**

Срокът започва да тече, считано от датата на подписване на договора (*за обособена позиция № 1*)/ датата на получаване на възлагателно писмо от страна на **ИЗПЪЛНИТЕЛЯ**, с което се потвърждава осигуряване на финансиране на договора (*по обособена позиция № 2*)и е до датата на съставяне и подписване на Протокол обр. 2а по Наредба № 3 от 31.07.2003 г. за откриване на Строителната площадка.

**2. Срок за изпълнение на СМР:**

Срокът за изпълнение на СМР е 60 (шестдесет) дни, съгласно Техническото предложение на **ИЗПЪЛНИТЕЛЯ** и започва да тече от датата на съставяне и подписване на Протокол обр. 2а по Наредба № 3 от 31.07.2003 г. за откриване на Строителната площадка и е до Датата на приключване на строителството (датата на уведомяване на Възложителя, че Изпълнителя е завършил СМР и може да се пристъпи към Приемането на изпълнението на дейностите по реда на чл.. 83а от Закона за културното наследство.).

**3. Срок за гаранционно обслужване на обекта:**

Гаранционният срок е.......................... (................................. *словом*.)години, съгласно Техническото предложение на **ИЗПЪЛНИТЕЛЯ и** съобразно Наредба № 2 от 31.07.2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

а) Гаранционните срокове започват да текат от датата на Приемането на изпълнението на дейностите по реда на чл. 83а от Закона за културното наследство.

б) Гаранционните срокове не текат и се удължават с времето, през което Строежът е имал проявен Дефект, до неговото отстраняване.

в) Гаранционната отговорност се изключва, когато проявените дефекти са резултат от изключително обстоятелство и/или непредвидено обстоятелство, съгласно §2, т. 17 и т. 27 от Допълнителните разпоредби на ЗОП.

**(2)** В случай на спиране на строителството, когато **ИЗПЪЛНИТЕЛЯТ** е възпрепятстван за изпълнение от обективни фактори и непредвидени обстоятелства, които са извън неговия контрол, непозволяващи извършване на строителни и монтажни работи по съответния строеж, срокът по ал. 1, т. 2 спира да тече.

**(3)** Срокът за изпълнение на дейностите от предмета на договора по ал.1, т. 2 се удължава с периода на спиране по ал. 2, както и с периода на забава от страна на **ВЪЗЛОЖИТЕЛЯ** за изпълнение на дейностите, негово задължение.

**(4)** Периодът от постъпване на уведомлението на **ИЗПЪЛНИТЕЛЯ** в деловодството на ВЪЗЛОЖИТЕЛЯ за готовността за приемане на Строежа и подписване на протокол за изпълнени дейности, съставен по реда на чл. 83а от Закона за културното наследство, не се включва в срока по ал. 1.

**(5)** При възникване на непредвидени работи по време на изпълнение на строителството, изпълнението на същите няма да повлияе на общия срок за изпълнение по чл. 4, ал. 1 и същият няма да бъде удължаван.

**(6)** Срокът за изпълнение на строежа може да бъде удължаван само в предвидените в чл. 116 от ЗОП и в ал. 7 от договора случаи, които правят невъзможно цялостното завършване на строежа или на отделен негов подетап.

**(7)** Ако **ИЗПЪЛНИТЕЛЯТ** счита, че в резултат на непредвидено обстоятелство има право на удължаване на срока за изпълнение на договора, следва да отправи искане до **ВЪЗЛОЖИТЕЛЯ** за удължаване на този срок. Искането се извършва писмено и следва да бъде направено не по-късно от 10 (десет) календарни дни от датата, на която **ИЗПЪЛНИТЕЛЯТ** е узнал за обстоятелството, даващо му право да направи искане за удължаване на срока. В случай, че искането не е направено в рамките на срока по тази алинея, **ВЪЗЛОЖИТЕЛЯТ** може да откаже да удължи срока за изпълнение.

**(8)** При наличието на непредвидено обстоятелство, което представлява законово или договорно основание по ал. 6 от договора иако **ИЗПЪЛНИТЕЛЯТ** е изпълнил задължението си за уведомяване по ал. 2, **ВЪЗЛОЖИТЕЛЯТ**, след получаване на мнението на КОНСУЛТАНТА, има една от следните възможности:

**1.** да определи по-късна дата за приключване на срока за изпълнение на договора или на отделен негов подетап или

**2.** да упражни правото си за прекратяване на договора, в случай, че изпълнението на СМР е преустановено за период, по-голям от 120 (сто и двадесет) календарни дни от настъпването на непредвиденото обстоятелство.

**(9)** В случаите по ал. 3, т. 1, **ВЪЗЛОЖИТЕЛЯТ** писмено уведомява **ИЗПЪЛНИТЕЛЯ** в 14-дневен срок от получаване на неговото искане. Страните подписват допълнително споразумение към договора за удължаване на срока за изпълнение на договора, като времето, с което се удължава е съобразно с времетраенето на непредвиденото обстоятелство.

**Чл. 5.** Изменения на сключения договор са възможни по изключение в случаите, предвидени в чл. 116 от ЗОП.

**Чл. 6.** Мястото на изпълнение на договора е гр. София, р-н Оборище, ул. Кракра № 10, с идентификатор 68134.407.13, УПИ XXV.

**III. ЦЕНА, РЕД И СРОКОВЕ ЗА ПЛАЩАНЕ.**

**Чл. 7.** **(1)** Общата цена за изпълнение на договора е в размер на **........................лв (.....................................***словом***)** без ДДС или ............................... лв (..................................*словом*.) с **ДДС** и е формирана от:

1. Цената за изпълнение на СМР по договора в размер на ..................лв (............................*словом*.) без ДДС или ………….. лв (………………….*словом*.) с ДДС, без включени Непредвидени разходи по чл. 7, ал. 1, т. 2;
2. Стойността на непредвидените разходи в размер на ……………….. лв [……………………*словом*] без ДДС или …………………. лв (………….*словом*) с ДДС, представляваща сума в размер на 10% от Цената за изпълнение на СМР по чл. 7, ал. 1, т. 1.

**(2)** Непредвидените работи по време на изпълнение на строителството се доказват с протокол между Изпълнителя, Възложителя, Консултанта по договора за обществена поръчка и Проектанта, с приложена към него обосновка и документи за необходимостта от извършването им.

За доказване на Непредвидените разходи, при поискване от страна на **ВЪЗЛОЖИТЕЛЯ, ИЗПЪЛНИТЕЛЯТ** следва да представи освен анализи на единичните цени и фактури за закупени материали, наем или закупуване на техника и техническо оборудване и др.

**(3)** Стойността на непредвидените разходи за работите по ал. 2 се определя съгласно установените с документите по ал. 2 количества, на базата на единичните цени, предложени с ценовото предложение на **ИЗПЪЛНИТЕЛЯ** и посочени в Количествено - стойностната сметка. За видовете СМР и дейности, за които няма единични цени, цената се определя на база анализи на единичните цени за СМР и посочените от Изпълнителя в ценовата оферта елементи на ценообразуване, както следва:

- часова ставка ……… лв./час;

- допълнителни разходи върху труд …………..%;

- допълнителни разходи върху механизация ………….. %;

- доставно-складови разходи ……………%;

- печалба …………… %.

**(4)** **ИЗПЪЛНИТЕЛЯТ** потвърждава, че в посочените в ал. 1 цени за изпълнение на договора са единственото възнаграждение за изпълнение на Дейностите по договораи **ВЪЗЛОЖИТЕЛЯТ** не дължи на **ИЗПЪЛНИТЕЛЯ** каквито и да било други суми. Цените не подлежат на промяна, освен в случаите предвидени в Закона за обществени поръчки. Заплащането ще се извършва по реално извършени дейности, количества и цени в рамките на договора.

**(5)** **ИЗПЪЛНИТЕЛЯТ** потвърждава, че Цената за изпълнение на Договора, включва всички разходи, свързани с предмета на поръчката, включително, без ограничения, следните разходи:

1. разходите за изпълнение на СМР, включително тези за подготовката на строителството, за извършването на временните строителни работи, за осигуряване транспорта на машините и заплащането на труда, временната организация на движението, депонирането на строителни отпадъци, промяна в организацията на строителството, охрана на труда, застраховка на СМР и на професионалната си отговорност, други присъщи разходи, неупоменати по-горе;

2. цената на финансовия риск;

3. разходите за покупка на влаганите строителни продукти;

4. разходите за извършване на работите по изпитването и пускането в експлоатация на строежа, които Изпълнителят трябва да извърши, както и тяхната единична цена;

5. всякакви други разходи, необходими за изпълнение и завършване на дейностите по договора.

**(6)** Единичните цени, посочени в Количествено-стойностната сметка, част от ценовото предложение на **ИЗПЪЛНИТЕЛЯ** са окончателни и не се променят, освен в случаите предвидени в Закона за обществени поръчки.

**(7)** В случай, че за сметка на определен вид работа от Количествено – стойностната сметка, част от ценовото предложение на **ИЗПЪЛНИТЕЛЯ**, ще се изпълнява друг вид работа, за която има единична цена в КСС, разплащането й ще се извърши със заменителна таблица предварително съгласувана от **ВЪЗЛОЖИТЕЛЯ**.

**(8)** Промяна на количествата на даден вид работа не е предпоставка за промяна на единичната цена за тази работа.

**Чл. 8.** Преведените средства от **ВЪЗЛОЖИТЕЛЯ**, но неусвоени от **ИЗПЪЛНИТЕЛЯ**, както и натрупаните лихви, глоби и неустойки в изпълнение на настоящия договор, подлежат на възстановяване на следната сметка:

Банка: БНБ – ЦУ

IBAN: BG10 BNBG 9661 3000 1343 01

BIC: BNBGBGSD.

**Чл. 9. (1)** За изпълнени СМР, **ВЪЗЛОЖИТЕЛЯТ** извършва на **ИЗПЪЛНИТЕЛЯ** Междинни плащания в максимален общ размер до **80 %** и окончателно плащане отЦената за изпълнение на СМР без ДДС, без включени непредвидени разходи както следва:

А) Първо междинно плащане в максимален общ размер до **40 %** отЦената за изпълнение на СМР без ДДС, без включени непредвидени разходи– извършва се в срок до **30 (тридесет) работни дни** от датата на одобряване на **Акт за изплащане на суми** за действително извършени 50 % от всички СМР - *Образец Д-6*, приложение към проекто - договора и въз основа на оригинална данъчна фактура.

Б) Второ междинно плащане в максимален общ размер до **40 %** отЦената за изпълнение на СМР без ДДС, без включени непредвидени разходи– извършва се в срок до **30 (тридесет) работни дни** от датата на одобряване на **Акт за изплащане на суми** за действително извършени 40 % от всички СМР или общо 90 % от всички СМР - *Образец Д-6*, приложение към проекто - договора и въз основа на оригинална данъчна фактура.

В). Окончателното плащане в размер на остатъка от Цената за изпълнение на СМР без ДДС, без включени непредвидени разходи по договора се извършва след установяване на годността за ползване на строежа с подписване на протокол за изпълнение на дейностите, съставен по реда на чл. 83а от ЗКН. Паричното задължение на възложителя се изплаща на изпълнителя в срок до **30 (тридесет) работни дни** от датата на **одобряване на Акт за изплащане на суми** за действително извършени СМР - *Образец Д-6,* приложение към проекто- договора **в пълния им обем** и представяне на оригинална данъчна фактура.

**(2)** Извършените и доказани по реда на чл.7, ал.2. Непредвидени разходи се изплащат с окончателното плащане по чл.9, ал.1., т. В).

**Чл.10.** Междинните плащания и окончателното плащане се извършват въз основа на следните документи:

1. **Искане за плащане** за действително извършени СМР –*Образец Д-4*, приложение към договора. Документът се съставя на хартиен носител в 3 (три) оригинални еднообразни екземпляри.
2. **Протокол за отчитане и приемане на действително извършени СМР -** *Образец Д-5*,приложение към договора. Документът се представя в електронен формат „xls.“ (MS Office Excel) и на хартиен носител. Документът се съставя на хартиен носител в 3 (три) оригинални еднообразни екземпляра.
3. **Акт за изплащане на суми -** *Образец Д-6***,** приложение към договора, съставен/и от **ИЗПЪЛНИТЕЛЯ**, одобрен/и от **КОНСУЛТАНТА** и **ВЪЗЛОЖИТЕЛЯ**;
4. Данъчна фактура, издадена от **ИЗПЪЛНИТЕЛЯ** след одобрението на съответния **Акт за изплащане на суми** *Образец Д-6*, приложение към договора от страна на **ВЪЗЛОЖИТЕЛЯ.**

**Чл.11.** Документите се представят във вид на сканирани електронни копия на оригиналите им, подписани и подпечатани от отговорните за съставянето им лица и на хартиен носител в 3 (три) оригинални еднообразни екземпляра.

**Чл. 12. (1)** Разплащането на СМР се извършва само за действително изпълнени количества СМР по оферираните и договорени единични цени, посочени в количествено-стойностната сметка (КСС) от Ценовото предложение на **ИЗПЪЛНИТЕЛЯ**.

**(2)** Ако количеството на действително вложените продукти/материали и/или на действително извършените работи се окаже по-малко от предвидените количества в Количествено стойностна сметка съгласно Техническата спецификация – *Приложение Б* от договора и по надлежния ред е удостоверено спазването на строителните книжа, то цената за разплащането по ал. 1 съответно се намалява.

**Чл. 13. (1)** Не възниква задължение за плащане по договора и не се извършва такова, когато действително извършени количества СМР не са отчетени от **ИЗПЪЛНИТЕЛЯ** по надлежен ред съгласно договора и в съответствие с изискванията на Техническата спецификация – *Приложение Б* към договора.

**(2)** Не възниква задължение за плащане по договора и не се извършва такова в случай, че при проверка на място, в рамките на процедурата за упражняване на вътрешен мониторинг, **ВЪЗЛОЖИТЕЛЯТ** установи недействителни СМР и/или изпълнени СМР с качество, което не отговаря на уговорените условия и на изискванията на Техническата спецификация – *Приложение Б* към договора и/или нарушени правила за безопасност и здраве и за опазване на околната среда и/или пропуски и грешки от друг характер, свързани с изпълнението на която и да е дейност по чл. 1 договора.

**(3)** **ВЪЗЛОЖИТЕЛЯТ** не заплаща суми за непълно и/или некачествено извършени от **ИЗПЪЛНИТЕЛЯ** работи преди отстраняване на всички недостатъци, установени с проверки на място. Отстраняването на недостатъците е за сметка на **ИЗПЪЛНИТЕЛЯ**.

**(4)** Плащане не се извършва, в случай, че за **ИЗПЪЛНИТЕЛЯ** е получена информация от Националната агенция за приходите или Агенция „Митници” за наличието на просрочени публични задължения, съгласно Решение на МС № 592/ 21.08.2018г. В този случай плащането се извършва съгласно указанията на органите на данъчната и митническата администрация.

**Чл. 14**. Количествата и видовете СМР в КСС, както и параметрите, посочени в работния проект за отделните видове СМР и изискванията на Техническата спецификация, са фиксирани и задължителни за изпълнение от **ИЗПЪЛНИТЕЛЯ.**

**Чл. 15. ВЪЗЛОЖИТЕЛЯТ** допуска промяна в количеството на отделни позиции в КСС при следните условия:

1. Промяната в количеството на всяка конкретна позиция в КСС не може да надвишава с повече от 15% първоначално определеното количество, както в посока увеличаване, така и в посока намаляване.
2. Общата стойност на количествата надвишения до 15% от първоначално определеното количество се компенсира с общата стойност на количествата намаления до 15% от първоначално определеното количество.
3. Намаленията над 15%, както и неизпълнените позиции, не могат да бъдат използвани за компенсиране на надвишени количества до 15%.
4. Общата стойност на промените за целия период на изпълнение при увеличаване на количествата на СМР не трябва да надвишава 10% от стойността на КСС към договора за строителство в случаите, когато се компенсира с намаляване на други количества.

**Чл. 16. (1)** При възникване на видове работи, извън посочените в КСС, същите подлежат на одобряване или отхвърляне от **ВЪЗЛОЖИТЕЛЯ**. За доказване на възникналите различия при представянето им за одобряване им **ИЗПЪЛНИТЕЛЯТ** е длъжен да представи:

1. аргументирана обосновка в писмен вид за необходимостта от актуализиране на КСС – документът се изготвя в свободен текст от **ИЗПЪЛНИТЕЛЯ** до **ВЪЗЛОЖИТЕЛЯ**;
2. заменителна таблица, която се представя на **ВЪЗЛОЖИТЕЛЯ** задължително в електронен формат “xls.” (MS Office Excel) и на хартиен носител, подписана от **ПРОЕКТАНТА** и **КОНСУЛТАНТА**.

**(2)** При представяне на заменителна таблица единичните цени следва да се докажат с анализи, формирани на база на показателите за ценообразуване от Ценовото предложение на **ИЗПЪЛНИТЕЛЯ**. При изпълнение на СМР, за които няма посочени единични цени в КСС към договора, **ИЗПЪЛНИТЕЛЯТ** изготвя анализи на единичните цени, в съответствие с обявените в офертата му показатели. Допълнително образуваните единични цени за целите на заменителната таблица се одобряват от **ВЪЗЛОЖИТЕЛЯ**.

**Чл. 17. (1)** Не възниква задължение за плащане по договора и не се извършва такова, когато действително извършени количества СМР не са отчетени от **ИЗПЪЛНИТЕЛЯ** по надлежен ред съгласно договора и в съответствие с изискванията на Техническата спецификация – *Приложение Б* към договора и Работния проект- *Приложение № А.*

**(2)** Не възниква задължение за плащане по договора и не се извършва такова в случай, че при проверка на място, в рамките на процедурата за упражняване на вътрешен мониторинг, **ВЪЗЛОЖИТЕЛЯТ** установи недействителни СМР и/или изпълнени СМР с качество, което не отговаря на уговорените условия и на изискванията на Техническата спецификация – *Приложение Б* към договора и/или Работния проект – *Приложение № А* към договора и/или нарушени правила за безопасност и здраве и за опазване на околната среда и/или пропуски и грешки от друг характер, свързани с изпълнението на която и да е дейност по чл. 1 договора.

**(3)** **ВЪЗЛОЖИТЕЛЯТ** не заплаща суми за непълно и/или некачествено извършени от **ИЗПЪЛНИТЕЛЯ** работи преди отстраняване на всички недостатъци, установени с проверки на място. Отстраняването на недостатъците е за сметка на **ИЗПЪЛНИТЕЛЯ**.

**Чл. 18. (1)** Плащанията по договора се извършват от **ВЪЗЛОЖИТЕЛЯ** по банков път по следната банкова сметка на **ИЗПЪЛНИТЕЛЯ**:

Банка:

IBAN:

BIC:

**(2)** При промяна на данните, посочени в предходната алинея, **ИЗПЪЛНИТЕЛЯТ** е длъжен писмено да уведоми **ВЪЗЛОЖИТЕЛЯ** в 3-дневен срок от настъпване на промяната. В случай, че срокът за уведомяване не е спазен, плащането се счита за валидно направено и в съответствие с договорните разпоредби.

**Чл. 19.** В случай, че **ВЪЗЛОЖИТЕЛЯТ** не одобри съответните разходооправдателни документи, **ИЗПЪЛНИТЕЛЯТ** е длъжен да предприеме действия по отстраняване на причините за този отказ, като се съобрази с предписанията на **ВЪЗЛОЖИТЕЛЯ**.

**IV. ГАРАНЦИЯ ЗА ОБЕЗПЕЧАВАНЕ НА ИЗПЪЛНЕНИЕТО**

**Чл. 20. (1)** При подписването на този Договор,като гаранция за обезпечаване изпълнението на задълженията по Договора, **ИЗПЪЛНИТЕЛЯТ** представя на **ВЪЗЛОЖИТЕЛЯ** Гаранция за обезпечаване на изпълнение на Договора за обществена поръчка в размер на 5 % (пет на сто) от Общата цена за изпълнение на Договора в лв. без ДДС, а именно ..................... лв.(..................*словом*) („**Гаранцията за изпълнение**“), която служи за обезпечаване на изпълнението на Договора.

**(2)** Валидността наГаранцията за обезпечаване на изпълнението на договора, е 30 (тридесет) дни след датата на изтичане на последния гаранционен срок, посочен от **ИЗПЪЛНИТЕЛЯ** в техническото предложение, в съответствие с Наредба № 2 от 31.07.2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**(3)** Гаранцията за изпълнение се представя под формата на .................. [[3]](#footnote-3) .

**(4)** Разходите по обслужването на Гаранцията за изпълнение на Договора са за сметка на **ИЗПЪЛНИТЕЛЯ**.

**(5)** Гаранцията за изпълнение на договора - в размер на **3 %** от общата цена на договора, се освобождава в срок до 30 (тридесет) дни след извършване на окончателното плащане.

**(6)** Гаранцията за изпълнение в размер на **2 %** от общатацена на договора, служи за **обезпечаване на задължението за гаранционно обслужване на извършените СМР.** Възложителят освобождава тази част от гаранцията, при липса на основания за усвояването й, в 30-дневен срок след изтичане на последния гаранционен срок, при представяне на двустранно подписан окончателен приемо-предавателен протокол без забележки – за МВнР – от Възложителя.

**(7)** **ИЗПЪЛНИТЕЛЯТ** (съответно **ВЪЗЛОЖИТЕЛЯТ**, в случай, че е представена под формата на парична сума) ще редуцира Гаранцията за обезпечаване на изпълнението на договора на 2 % (два процента) от Общата цена на договора по чл. 7, ал. 1, в рамките до 30 (тридесет) дни след извършване на окончателното плащане. Остатъкът от Гаранцията за обезпечаване на изпълнението на договора се освобождава в рамките до 30 (тридесет) дни след изтичане на последния посочен от **ИЗПЪЛНИТЕЛЯ** в техническото предложение гаранционен срок, в съответствие с Наредба № 2 от 31.07.2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**(8)** Освобождаването на Гаранцията за изпълнение се извършва, както следва:

**1.** когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 18, ал. 1 от Договора;

**2.** когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯТ** или упълномощено от него лице;

**3.** когато е във формата на застраховка – чрез връщане на оригинала на застрахователната полица/ застрахователния сертификат на представител на **ИЗПЪЛНИТЕЛЯТ** или упълномощено от него лице или чрез изпращане на писмено уведомление до застрахователя.

**(9)** **ВЪЗЛОЖИТЕЛЯТ** има право да изиска удължаване на Гаранцията за обезпечаване изпълнението на договора в случай, че до изтичането на валидността й не е изтекъл последния гаранционен срок на Строежа, съгласно техническото предложение на **ИЗПЪЛНИТЕЛЯ** и съгласно Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**(10)** Гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на Договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

**(11) ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯ**Т не изпълни някое от неговите задължения по Договора, както и в случаите на лошо, частично и забавено изпълнение, на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 21. (1) ВЪЗЛОЖИТЕЛЯТ** има право да усвои изцяло или част от Гаранцията за изпълнение на Договора при Неточно изпълнение на задължения по Договора от страна на **ИЗПЪЛНИТЕЛЯ,** вкл. при възникване на задължение на **ИЗПЪЛНИТЕЛЯ** за плащане на неустойки, както и при прекратяване на Договора от **ВЪЗЛОЖИТЕЛЯ**, поради виновно неизпълнение на задължения на **ИЗПЪЛНИТЕЛЯ** по Договора.

**(2) ВЪЗЛОЖИТЕЛЯТ** има право да усвои такава част от гаранцията, която покрива отговорността на **ИЗПЪЛНИТЕЛЯ** за Неизпълнението, включително размера на начислените неустойки.

**(3)** При едностранно прекратяване на Договора от **ВЪЗЛОЖИТЕЛЯ** поради виновно Неизпълнение на задължения на **ИЗПЪЛНИТЕЛЯ** по Договора, сумата от Гаранцията за изпълнение на Договора се усвоява изцяло като обезщетение за прекратяване на Договора.

**Чл. 22.** В случай, че отговорността за Неизпълнението на задълженията по Договора от страна на **ИЗПЪЛНИТЕЛЯ** по стойност превишава размера на Гаранцията за изпълнение на Договора, **ВЪЗЛОЖИТЕЛЯТ** има право да прекрати Договора.

**Чл. 23.** Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**Чл. 24. ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно.

**V. ТЕХНИЧЕСКИ КАПАЦИТЕТ НА ИЗПЪЛНИТЕЛЯ**

**Чл. 25. (1)** **ИЗПЪЛНИТЕЛЯТ** сам осигурява Оборудването, което му е необходимо за точното изпълнение на Договора.

**VІ. ЕКИП НА ИЗПЪЛНИТЕЛЯ**

**Чл. 26. (1)** За изпълнението на Дейностите по договора и докато е в сила този Договор, **ИЗПЪЛНИТЕЛЯТ** е длъжен да разполага с Екип от ръководни експерти и служители в съответствие с офертата, приложена към настоящия договор.

**(2)** **ИЗПЪЛНИТЕЛЯТ** има право да променя състава от служителите/експертите, необходими за извършване на техническото ръководство при изпълнение на строителството по ал. 1 на свой риск и за своя сметка, след получаване на предварително писмено съгласие на **ВЪЗЛОЖИТЕЛЯ** относно качеството и срока за изпълнение на съответните видове работи/дейности на строежа, в случай на непредвидени обстоятелства по смисъла на ЗОП, настъпили след подаване на офертата на **ИЗПЪЛНИТЕЛЯ**, които възпрепятстват съответните лица да изпълняват пълноценно задълженията си.

**(3)** Промяна на състава на експертите/служителите, необходими за извършване на техническото ръководство при изпълнение на строителството е допустима, само ако образованието, квалификацията и опита на новите експерти/служители отговарят на изискванията, посочени в документацията за обществена поръчка, в резултат на която е сключен настоящият договор.

**(4)** **ВЪЗЛОЖИТЕЛЯТ** или **КОНСУЛТАНТЪТ** може да поиска от **ИЗПЪЛНИТЕЛЯ** да отстрани от изпълнение на дейности по договора лице от състава от експертите/ служителите, необходими за извършване на техническото ръководство при изпълнение на строителството, който се държи неприемливо, проявява некомпетентност или небрежност при изпълнението на задълженията си. Отстраненото лице трябва да напусне строителната площадка в 3-дневен срок от получаване на искането от **ИЗПЪЛНИТЕЛЯ**. След отстраняването, на това лице не може да бъде възлагано извършването на каквато и да е дейност по договора.

**(5)** Всички разходи, възникнали поради напускане, оттегляне или замяна на служители/експерти на **ИЗПЪЛНИТЕЛЯ**, се поемат от **ИЗПЪЛНИТЕЛЯ**.

**(6)** При неизпълнение на което и да е от задълженията си по този член, **ИЗПЪЛНИТЕЛЯТ** следва да заплати на **ВЪЗЛОЖИТЕЛЯ** неустойката определена в чл. 82, ал. 4 от договора.

**VІ А. ПОДИЗПЪЛНИТЕЛИ[[4]](#footnote-4)**

**Чл. 26 А. (1)** **ИЗПЪЛНИТЕЛЯТ** сключва договор за подизпълнение с подизпълнителя/те, посочени в Офертата. Сключването на договор за подизпълнение не освобождава **ИЗПЪЛНИТЕЛЯ** от отговорността му за изпълнение на Договора.

**(2)** Когато частта от поръчката, която се изпълнява от подизпълнител, може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ**, **ВЪЗЛОЖИТЕЛЯТ** заплаща възнаграждение за тази част на подизпълнителя. В тези случаи, разплащането става по реда предвиден в настоящия договор за **ИЗПЪЛНИТЕЛЯ**.

**(3)** Разплащанията по ал. 2 се осъществяват въз основа на искане, отправено от подизпълнителя до **ВЪЗЛОЖИТЕЛЯ** чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ** в 15-дневен срок от получаването му. Към искането **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими.

**(4) ВЪЗЛОЖИТЕЛЯТ** има право да откаже плащане по ал. 3, когато искането за плащане е оспорено, до момента на отстраняване на причината за отказа.

**(5)** След сключване на настоящия договор и най-късно преди започване на изпълнението му, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата**. ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на поръчката.

**(6)** Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

(7) При замяна или включване на подизпълнител **ИЗПЪЛНИТЕЛЯТ** представя на ВЪЗЛОЖИТЕЛЯ всички документи, които доказват изпълнението на условията по чл. 66, ал. 11 от ЗОП.

**(8)** В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител ИЗПЪЛНИТЕЛЯТ изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.

**(9)** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**(10)** Не е нарушение на забраната по ал. 2 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

**VІІ. СТРОИТЕЛНИ ПРОДУКТИ**

**Чл. 27. (1)** Строителните продукти, които **ИЗПЪЛНИТЕЛЯТ** е закупил за извършване на строежа, са собственост на **ВЪЗЛОЖИТЕЛЯ.**

**(2)** Рискът от повреждането или унищожаването на Строителните продукти по ал. 1 се носи от **ИЗПЪЛНИТЕЛЯ.**

**Чл. 28. ИЗПЪЛНИТЕЛЯТ** се задължава да осигури регулярност на доставките на строителните продукти, необходими за изпълнението на строежа, по начин, който да обезпечава навременно, качествено и ефикасно извършване на СМР и спазване на Линейния план график за изпълнение на Строежа.

**Чл. 29. ИЗПЪЛНИТЕЛЯТ** трябва да използва и влага в строителството строителни продукти, по вид, произход, качество, стандарт и технически и технологични показатели съгласно Проектната документация, Техническата спецификация и в съответствие с всички приложими Законови разпоредби.

**Чл. 30.** Строителните продукти, независимо дали са произведени от **ИЗПЪЛНИТЕЛЯ** и/или неговите подизпълнители или са доставени от доставчик, трябва да бъдат съпроводени с документи, доказващи техния произход, съответствие на стандарт или друг вид техническо одобрение и качество.

**Чл. 31. (1) ИЗПЪЛНИТЕЛЯТ** има право да променя на свой риск Строителните продукти, които ще вложи в Строежа. Промяната може да се извършва само в случай че Строителните продукти съответстват на изискващите се по стандарт, технически норми или одобрения, предвидени в Проектната документация и Техническата спецификация, и за които **ИЗПЪЛНИТЕЛЯТ** представи надеждни доказателства за съответствие (декларации за съответствие, сертификат за качество и други) и че са със същото или с по-добро качество от качеството на заменените строителни продукти, и за които писмено уведоми предварително **КОНСУЛТАНТА** и **ВЪЗЛОЖИТЕЛЯ**.

**(2)** Промяна на Строителните продукти може да се наложи и извършва в случай на изменение на Инвестиционния проект. Промяната може да се извърши при спазване на изискванията на ал.1.

**(3)** В случаите по ал. 1 и ал. 2 промяната се извършва след одобрение на **ПРОЕКТАНТА** или **КОНСУЛТАНТА**, вписано в Заповедната книга.

**(4)** Всички разходи, свързани с промяната на Строителните продукти, са за сметка изцяло на **ИЗПЪЛНИТЕЛЯ**.

**(5)** Ако вследствие на замяната на строителни продукти качеството на СМР се влоши, то отговорността за това ще бъде изцяло на **ИЗПЪЛНИТЕЛЯ**.

**Чл. 32. (1)** Ако се окаже, че даден строителен продукт не е определен в Работния проект и Техническата спецификация, то същият следва предварително да бъде одобрен от **КОНСУЛТАНТА**. **КОНСУЛТАНТЪТ** няма право да одобрява строителни продукти, които не съответстват на стандартите или за които няма технически одобрения.

**(2)** **ИЗПЪЛНИТЕЛЯТ** се задължава да представи на **КОНСУЛТАНТА** надлежни доказателства за съответствието на предложените за одобрение продукти със стандартите, Работния проект и Техническата спецификация.

**(3)** Влагането на строителни продукти, които не са одобрени предварително от **КОНСУЛТАНТА** ще се счита за неизпълнение на договора.

**VIII. ОРГАНИЗАЦИЯ НА СМР**

**Чл. 33. (1) ИЗПЪЛНИТЕЛЯТ** има право да започне СМР по строежа след:

1. извършване на необходимите действия за съставяне на Протокол за откриване на строителна площадка и определяне на строителна линия и ниво за строежи на техническата инфраструктура – образец 2, съгласно Наредба № 3 от 31.07.2003 г. за съставяне на актове и протоколи по време на строителството;

2. извършване на действията по осигуряване на безопасни и здравословни условия на труд;

**Чл. 34.** В деня на съставяне на Протокол обр. 2а, **ВЪЗЛОЖИТЕЛЯТ** е длъжен да въведе **ИЗПЪЛНИТЕЛЯ** на строителната площадка съгласно изискванията на нормативните актове, след като е извършил всички процедури и съгласувания по освобождаване на Строителната площадка.

**Чл. 35. (1)** Преди подписване на протокола за откриване на строителната площадка и определяне на строителна линия и ниво (образец 2), линейният план-график, предложен първоначално в офертата, подлежи на своевременно актуализиране (при необходимост) от Изпълнителя и на съгласуване от Възложителя.

**(2)** Графикът се съгласува писмено от **ВЪЗЛОЖИТЕЛЯ** или от упълномощено от него лице.

**(3)** При закъснение на реално извършените Дейности от **ИЗПЪЛНИТЕЛЯ** спрямо Графика за изпълнение на строителството, **ИЗПЪЛНИТЕЛЯТ** е длъжен незабавно да предложи за одобрение от **ВЪЗЛОЖИТЕЛЯ** промени в Графика за изпълнение, които да отразяват реалния напредък на изпълнението и мерките, необходими за наваксване на закъснението.

**(4)** В случаите, когато има разминавания между реалния напредък на Дейностите по Договора и сроковете, посочени в чл. 4, ал. 1, **ИЗПЪЛНИТЕЛЯТ** е длъжен да представи писмено обяснение на какво се дължи закъснението, както и конкретни мерки за наваксването му.

**Чл. 36. (1) ИЗПЪЛНИТЕЛЯТ** е длъжен да изпълни Строежа в съответствие с Инвестиционния проект, Техническата спецификация, изискванията на **ВЪЗЛОЖИТЕЛЯ**, посочени в документацията за обществената поръчка и приложимите нормативни разпоредби.

**(2) ИЗПЪЛНИТЕЛЯТ** е длъжен да изпълни Строежа в съответствие с представения от него и одобрен от **ВЪЗЛОЖИТЕЛЯ** Линеен план график за изпълнение на СМР.

**ХI. ВЗАИМООТНОШЕНИЯ МЕЖДУ ИЗПЪЛНИТЕЛЯ, ВЪЗЛОЖИТЕЛЯ И КОНСУЛТАНТА В ПРОЦЕСА НА ИЗВЪРШВАНЕ НА СМР**

**Чл. 37. (1)** **КОНСУЛТАНТЪТ** осъществява функции по строителен надзор и представлява **ВЪЗЛОЖИТЕЛЯ,** като осъществява дейности в процеса на строителството и в Гаранционните срокове по силата на клаузите на този Договор и договора между него и **ВЪЗЛОЖИТЕЛЯ**.

**(2) КОНСУЛТАНТЪТ** има право на достъп до Строителната площадка и Строежа, по което и да е време в процеса на извършване на СМР.

**(3) ИЗПЪЛНИТЕЛЯТ** се задължава да осигурява достъп на **ВЪЗЛОЖИТЕЛЯ** и **КОНСУЛТАНТА** до Строителната площадка и Строежа за изпълнение на договора.

**Чл. 38**. **ИЗПЪЛНИТЕЛЯТ** се задължава да спазва всички предписания, заповеди и инструкции на **КОНСУЛТАНТА**, които се отнасят до изпълнението на СМР по изграждането на Строежа съобразно Инвестиционния проект, Техническата спецификация, изискванията по Договора и Законовите разпоредби, вкл., но не само до:

1. законосъобразното започване на Строежа;

2. пълнотата и правилното съставяне на актовете и протоколите по време на строителството;

3. изискванията за здравословни и безопасни условия на труд в изпълнението на Строежа;

4. недопускане на увреждане на трети лица и имоти вследствие на изпълнението на Строежа;

5. годността на Строежа за въвеждане в експлоатация;

6. изменение на одобрените инвестиционни проекти, след като е било получено предварителното съгласие на **ВЪЗЛОЖИТЕЛЯ**;

7. промяна в Линейния план график за изпълнение на **ИЗПЪЛНИТЕЛЯ** в предвидените в този Договор случаи;

8. отстраняване от строителната площадка или Строежа, на което и да е лице, което е в трудово-правни или други отношения с **ИЗПЪЛНИТЕЛЯ**, което се държи неприемливо, проявява некомпетентност или небрежност при изпълнение на задълженията си.

**Чл. 39. КОНСУЛТАНТЪТ** координира и контролира изпълнението на СМР, проверява и удостоверява обема и вида на извършваните СМР, доказателствените документи за качеството на извършените СМР, както и проверява ценообразуването и първичните разходо-оправдателни документи за отчитане и изплащане на извършеното строителство.

**Чл. 40. (1)** Независимо от задълженията на **КОНСУЛТАНТА** към **ВЪЗЛОЖИТЕЛЯ** по този Договор или по договора за упражняване на строителен надзор, **ИЗПЪЛНИТЕЛЯТ** ще бъде пълно, безусловно и неограничено отговорен за изпълнението и приключването на СМР по този Договор в съответствие с неговите клаузи.

**(2)** Отговорността на **ИЗПЪЛНИТЕЛЯ** по никакъв начин не може да бъде изменена от упражняването, на което и да е право или задължение на **КОНСУЛТАНТА,** вкл. одобряване на действие, бездействие или документ на ИЗПЪЛНИТЕЛЯ по този Договор.

**Чл. 41. (1)** В изпълнение на договорно регламентираните си правомощия за контрол на дейността на **ИЗПЪЛНИТЕЛЯ** по този Договор, **ВЪЗЛОЖИТЕЛЯТ** упражнява контрол върху изпълнението на задълженията на **ИЗПЪЛНИТЕЛЯ** по Договора чрез упълномощени от него лица.

**Чл. 42. ИЗПЪЛНИТЕЛЯТ** има право:

1. Да получи цената по чл. 7, ал. 1 в размера, в сроковете, по реда и при условията, уговорени в настоящия договор.

2. В случай на необходимост да поиска и да получава от **ВЪЗЛОЖИТЕЛЯ** допълнителни данни, документи и съдействие, които са в областите на неговата компетентност и са от съществено значение за изпълнение на възложената работа.

3. Да участва в работните срещи между участниците в строителството и да докладва за възникнали проблеми и начините за разрешаването им.

4. Да получи съдействие от **ВЪЗЛОЖИТЕЛЯ** при организиране временното строителство.

5. Да ползва подизпълнители и капацитета на трети лица при условията и по реда на ЗОП, ако е предвидил това в офертата си за изпълнение на обществената поръчка.

**Чл. 43. ИЗПЪЛНИТЕЛЯТ** се задължава:

1. Да започне СМР по предмета на договора в срок до 3 (три) работни дни след получаването на заверена по надлежния ред заповедна книга за строежа – образец № 3а по Наредба № 3/2003 г.

2. Да изпълни предмета на договора с грижата на добрия търговец, качествено, съгласно Работния проект – *Приложение № А*, Техническата спецификация – *Приложение №Б* от договора, Техническото и Ценовото предложение от Офертата на **ИЗПЪЛНИТЕЛЯ**- *Приложение № 1* от договора, , издадените строителни книжа и изискванията на приложимите технически и технологични правила и нормативи за изпълнение на съответните дейности.

3. Да обезпечи изпълнението на строителството с достатъчен брой квалифицирани строителни работници.

4. Да изпълни строежа в съответствие с издадените строителни книжа и с изискванията на чл. 169, ал. 1 и 3 от ЗУТ, както и с правилата за изпълнение на строителните и монтажните работи и на мерките за опазване на живота и здравето на хората на строителната площадка.

5. Да влага в строителството по предмета на договора само висококачествени строителни и други продукти и материали по предвиденото им предназначение в съответствие с изискването на чл. 169а от ЗУТ и да представи всички нормативно изискващи се декларации за съответствие за вложените продукти.

6. Да ограничи действията на своя персонал и механизация в границите на строителната площадка, като не допуска навлизането им в съседни терени.

7. Да разглежда и приема всички устни и писмени възражения на ВЪЗЛОЖИТЕЛЯ относно недостатъците и дефектите, допуснати при изпълнение на поръчката, и да ги отстранява за своя сметка по време на изпълнението на договора и по време гаранционния период в нормативно установените за това срокове.

8. Да осигури през целия срок на действие на настоящия договор достъп до строежа и до свързаната с него документация.

9. Да предоставя възможност на **ВЪЗЛОЖИТЕЛЯ** по всяко време да проверява изпълнението на предмета на договора и да отстранява безусловно неизправностите, грешките и препоръките, съдържащи се в протоколите от проверки на място.

10. Да предоставя своевременно исканата от **ВЪЗЛОЖИТЕЛЯ** информация за хода на изпълнение на договора и да прилага подхода за „ранно предупреждение“ за навременно предотвратяване на проблеми по време на изпълнението и/или за недопускане на забавяне на изпълнението.

11. Да води подробна, точна и редовна счетоводна и друга отчетна документация за извършените доставки и разходи по настоящия договор, в съответствие с изискванията на националното законодателство, които да подлежат на точно идентифициране и проверка.

12. Да отстрани всички забележки отбелязани в протоколите от извършени проверки на място.

**Чл. 44.** **ИЗПЪЛНИТЕЛЯТ** носи пълна отговорност за съхраняване строителните книжа до предаване на строителството по надлежния ред, за спазване изискванията на действащите нормативни актове, приложими по предмета на настоящия договор вкл. за изготвяне на екзекутивна документация, ако е приложимо.

**Чл. 45. ИЗПЪЛНИТЕЛЯТ** е длъжен да изпълнява стриктно Работния проект – *Приложение № А* и Техническата спецификация – *Приложение № Б* към договора по отношение на:

1. Общите и специфични изисквания към строителните продукти по предвидената им употреба и документиране (доказване) на експлоатационните им характеристики със съответните изискващи се от законодателството декларации.

2. Изискванията към организирането на временното строителство, общите и специфични изисквания при изпълнение на СМР по предмета на договора.

3. Специфичните изисквания относно организацията на работа вкл. всички разработени от **ИЗПЪЛНИТЕЛЯ** планове и графици – представени като „Предложение за изпълнение на поръчката в съответствие с техническите спецификации и изискванията на възложителя“ от Техническото предложение на **ИЗПЪЛНИТЕЛЯ.**

4. Документирането и отчитането на извършената работа.

**Чл. 46. ИЗПЪЛНИТЕЛЯТ** осигурява по всяко време достъп до строежа, до временните офиси и други помещения за техническо ръководство на обекта и до основните офиси на **ИЗПЪЛНИТЕЛЯ**, както и до документите в тях, свързани с изпълнението на договора, когато се извършват проверки на място от страна на **ВЪЗЛОЖИТЕЛЯ**. В тези случаи **ИЗПЪЛНИТЕЛЯТ** осигурява присъствието на свой представител за целите на проверката.

**Чл. 47. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от **ИЗПЪЛНИТЕЛЯ.**

**Чл. 48. (1) ИЗПЪЛНИТЕЛЯТ** няма право без предварителното писмено съгласие на **ВЪЗЛОЖИТЕЛЯ** да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

**(2) ИЗПЪЛНИТЕЛЯТ** е длъжен да предотврати или прекрати всяка ситуация, която може да компрометира независимото и обективно изпълнение на договора, както и информацията, определена като конфиденциална и да предприеме всички необходими мерки за недопускане на такива случаи.

**Чл. 49. (1)** Изпълнението на договора не трябва да води до необичайни комерсиални разходи.

**(2)** Необичайни комерсиални разходи са комисионни, които не са упоменати в настоящия договор или не произлизат от правомерно сключен договор във връзка с изпълнението на настоящия, комисионни, които не са платени в замяна на действително извършена доставка/услуга, комисионни, изплатени на получател с неясна самоличност, или комисионни, изплатени на **ВЪЗЛОЖИТЕЛЯ**.

**(3)** **ИЗПЪЛНИТЕЛЯТ** е длъжен да пази търговски и професионални тайни, които са му станали известни в процеса на изпълнение на настоящия договор. **ИЗПЪЛНИТЕЛЯТ** няма право да разгласява, разпространява (възмездно и/или безвъзмездно, от свое и/или от чуждо име) информацията, до която има достъп във връзка с изпълнението на настоящия договор.

**Чл. 50. ВЪЗЛОЖИТЕЛЯТ** има право:

1. по всяко време през периода на действие на договора да извършва проверка относно количеството и качеството на работа на **ИЗПЪЛНИТЕЛЯ** без да пречи на оперативната му работа;

2. да получи уговореното с настоящия договор изпълнение в срока и при условията на същия;

3. да откаже подписването на съответния Протокол за отчитане и приемане на действително извършени СМР – *Образец Д-5* към договора, както и актове за изплащане на СМР, ако изпълнението не съответства на договореното;

4. да изиска от **ИЗПЪЛНИТЕЛЯ** да направи корекции в документите, удостоверяващи изпълнението, ако **ВЪЗЛОЖИТЕЛЯТ** и/или оправомощен орган по надзор/контрол отправи забележки по съдържанието им;

5. да получи в цялост и във вида, в който е предоставена на **ИЗПЪЛНИТЕЛЯ** документацията, свързана с предмета на договора;

6. да определя срокове за отстраняване на забележки по изпълнението;

7. при установено неизпълнение и/или нарушение на задължение по договора поради недостатъчна квалификация и/или компетентност от страна на лице от Списъка на персонала, който ще изпълнява поръчката и/или на членовете на ръководния състав, които ще отговарят за изпълнението, неразделна част от настоящия договор, да поиска от **ИЗПЪЛНИТЕЛЯ** да замени това лице с друго такова, притежаващо изискуемите за длъжността/отговорността квалификация и опит, като такава замяна е допустима само след одобрение от **ВЪЗЛОЖИТЕЛЯ**;

8. да откаже приемане и заплащане на работи по договора, ако открие съществени недостатъци в изпълнението им, както и да изиска от **ИЗПЪЛНИТЕЛЯ** отстраняването на тези недостатъци за негова сметка или обезщетение за неизпълнение.

**Чл. 51. ВЪЗЛОЖИТЕЛЯТ** се задължава да:

1. заплати дължимите суми на **ИЗПЪЛНИТЕЛЯ** в размера, в сроковете, по реда и при условията, уговорени в от настоящия договор.

2. предостави на **ИЗПЪЛНИТЕЛЯ** всички необходими документи за правилното изпълнение на поетите с настоящия договор задължения;

3. съдейства на **ИЗПЪЛНИТЕЛЯ** за изпълнение на договорените работи, като своевременно решава всички административни проблеми, възникнали в процеса на работа, които са от неговата компетентност;

4. извършва проверки на място на строителния обект по предмета на договора;

5. да протоколира работните срещи между участниците в инвестиционния процес свързани с изпълнение на договора и да координира тяхното взаимодействие в съответствие с графика за изпълнение на проекта и изпълнението на бюджета на проекта;

6. да извършва управление на риска по отношение работата на външните изпълнители и тяхната съгласуваност при изпълнение на възложените дейности с обществени поръчки;

**Х. ИЗВЪРШВАНЕ НА СТРОИТЕЛСТВОТО**

**Чл. 52.** При изпълнение на своите задължения **ИЗПЪЛНИТЕЛЯТ:**

1. поема пълна отговорност за качественото и срочно изпълнение на възложените работи, гарантирайки цялостна охрана и безопасност на труда;

2. осигурява високо квалифицирано техническо ръководство за изпълнението на договореното строителство през целия период на изпълнението на Строежа;

3. извършва и приключва СМР, както и осигурява, че неговите представители, служители или Подизпълнители ще извършват и приключват СМР по начин, който няма да накърнява или уврежда доброто име и репутация на **ВЪЗЛОЖИТЕЛЯ;**

4. осигурява и поддържа цялостно наблюдение, необходимото осветление и охрана на Строежа по всяко време, с което поема пълна отговорност за състоянието му и за съответните наличности;

5. съгласува всички налагащи се промени в Линейния план график за изпълнение на СМР по време на изпълнение на Строежа с **ВЪЗЛОЖИТЕЛЯ и КОНСУЛТАНТА**;

6. предоставя възможност за контролиране и приемане на изпълнените видове работи;

7. влага в Строежа Строителни продукти само с предварително доказани качества, отговарящи на нормативните изисквания, стандарти и условията на Работния проект, притежават и са представени със съответните (декларации за съответствие, сертификат за качество и други) и са одобрени от КОНСУЛТАНТА;

8. носи пълна отговорност за изпълнените видове работи до цялостното завършване и приемане на Строежа. Приемането на отделни елементи или видове работи по време на строителството не освобождава **ИЗПЪЛНИТЕЛЯ** от тази отговорност;

9. **ИЗПЪЛНИТЕЛЯТ** е длъжен да информира **ВЪЗЛОЖИТЕЛЯ** за възникнали проблеми при изпълнението на проекта и за предприетите мерки за тяхното решаване;

10. При проверки на място от страна на **ВЪЗЛОЖИТЕЛЯ, ИЗПЪЛНИТЕЛЯТ** се задължава да осигури присъствието на негов представител, както и да осигурява: достъп до помещения, преглед на документи, свързани с изпълнението на възложените дейности;

11. **ИЗПЪЛНИТЕЛЯТ** се задължава да изпълнява мерките и препоръките на **ВЪЗЛОЖИТЕЛЯ и КОНСУЛТАНТА**, съдържащи се в докладите от проверки на място;

12. **ИЗПЪЛНИТЕЛЯ**Т се задължава да следи и докладва за нередности при изпълнението на договора. В случай на установена нередност, **ИЗПЪЛНИТЕЛЯТ** е длъжен да възстанови на **ВЪЗЛОЖИТЕЛЯ** всички неправомерно изплатени суми, заедно с дължимите лихви.

13**.** **ИЗПЪЛНИТЕЛЯТ** се задължава да вземе всички необходими мерки за опазване на околната среда (на и извън строителната площадка), както и за недопускане на щети и отрицателно въздействие върху хора и имущество, вследствие замърсяване, лъчения, шум и други вредни последици от работите по предмета на договора.

14. **ВЪЗЛОЖИТЕЛЯТ** изпраща покана до **ИЗПЪЛНИТЕЛЯ** и Консултанта за подписване на Протокол за откриване на строителна площадка и определяне на строителна линия и ниво (обр.2) за строежа. Откриването на строителната площадка и определянето на строителната линия и ниво за строежа ще се извърши съгласно изискванията на чл. 157 и чл. 158 от ЗУТ, по реда на Наредба № 3 от 2003 г. за съставяне на актове и протоколи по време на строителството

15. **ИЗПЪЛНИТЕЛЯТ** може да започне строителните и монтажните работи по предмета на договора, само **след** подписването на Протокол обр. 2 за откриване на строителна площадка и определяне на строителна линия и ниво за съответния строеж.

16. **ИЗПЪЛНИТЕЛЯТ** се задължава да извърши всички работи във връзка със строежа в съответствие с одобрения и съгласувания работен проект, при точно спазване на клаузите на договора и приложенията към него, а също така и при спазване изискванията на Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, Наредба № 3 от 2003 г. за съставяне на актове и протоколи по време на строителството и на всички други действащи нормативни актове в Република България, приложими към дейностите по предмета на договора.

17. **ВЪЗЛОЖИТЕЛЯТ** предава на **ИЗПЪЛНИТЕЛЯ** 1 (един) екземпляр от одобрените от него и съгласуван работен проект за строежа за ползване по време на строителството..

18. **ИЗПЪЛНИТЕЛЯТ** се задължава да достави и ще влага в строежа висококачествени материали и строителни изделия, определени в проекта, Техническата спецификация по поръчката и офертата му. Същите трябва да отговарят на техническите изисквания и на количествата, определени в инвестиционния проект, както и на изискванията по приложимите стандарти. Доставяните материали и оборудване трябва да са придружени със съответните сертификати за качество и произход, декларации за съответствие от производителя/от представителя му и други документи, съгласно изискванията на Закона за техническите изисквания към продуктите и другите подзаконови нормативни актове, относно тези видове документи. Всички доставени материали и изделия следва да бъдат съгласувани с **ВЪЗЛОЖИТЕЛЯ** преди влагането им в строежа.

19. По време на изграждането на строежа, **ИЗПЪЛНИТЕЛЯТ** е длъжен да спазва всички изисквания на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи.

20. При аварии (течове, прекъсване на електрозахранване и др.) **ИЗПЪЛНИТЕЛЯТ** предприема незабавни мерки за предотвратяване на по-нататъшното разрастване на аварията, както и мерки за ограничаване на щетите. **ИЗПЪЛНИТЕЛЯТ** информира **ВЪЗЛОЖИТЕЛЯ** за настъпилото събитие незабавно след откриване на аварията.

21**.** При възникване на аварийни ситуации, **ИЗПЪЛНИТЕЛЯТ** уведомява В**ЪЗЛОЖИТЕЛЯ** за причините, вината, сроковете и предлага начина на отстраняването им.

22**.** Когато аварията е възникнала по вина на **ИЗПЪЛНИТЕЛЯ**, същият е длъжен незабавно да я отстрани за негова сметка.

23**.** При възникване на необходимост от изпълнение на допълнителни количества или на непредвидени работи **ИЗПЪЛНИТЕЛЯТ** е длъжен незабавно да уведоми възложителя, консултанта и лицето, упражняващо авторски надзор. Изпълнението на тези работи се извършва съобразно действащото законодателство.

24. След завършване на всички, включени в обхвата на договора работи и предпускови операции, **ИЗПЪЛНИТЕЛЯТ** изпраща писмена покана до **ВЪЗЛОЖИТЕЛЯ** за съставяне на Протокол за изпълнение на дейностите, съставен по реда на чл. 83а от ЗКН. Към поканата **ИЗПЪЛНИТЕЛЯТ** прилага всички съставени в хода на строителството необходими актове и протоколи, предвидени в Наредба № 3 от 31.07.2003 г. за съставяне на актове и протоколи по време на строителството, гаранционни карти и екзекутивна документация.

25**.** **ИЗПЪЛНИТЕЛЯТ** се задължава да отстрани всички недостатъци, констатирани по време на съставяне на протокола за приемане в срок, определен от ВЪЗЛОЖИТЕЛЯ;

26**.** **ИЗПЪЛНИТЕЛЯТ** предава на **ВЪЗЛОЖИТЕЛЯ** прилага всички съставени в хода на строителството необходими актове и протоколи, предвидени в Наредба № 3 от 31.07.2003 г. за съставяне на актове и протоколи по време на строителството, гаранционни карти и екзекутивна документация на български език в **1** (един) оригинал и **3** (три) копия. Предаването се удостоверява с регистрирането на придружително писмо на **ИЗПЪЛНИТЕЛЯ** с входящ номер от деловодството на **ВЪЗЛОЖИТЕЛЯ**.

27. **ВЪЗЛОЖИТЕЛЯТ** ще организира приемането на дейностите предмет на договора по редА НА ЧЛ. 83а от ЗКН.

**Чл. 53. (1) ИЗПЪЛНИТЕЛЯТ** е длъжен да спазва приложимите Законови разпоредби, регулиращи наемането на работници и служители и осигуряване на безопасни и здравословни условия на труд. Отговорността за неспазването на приложимите Законови разпоредби се носи само от **ИЗПЪЛНИТЕЛЯ**.

**(2) ВЪЗЛОЖИТЕЛЯТ** има право да извършва проверки и да изисква съответни документи от **ИЗПЪЛНИТЕЛЯ**, удостоверяващи изпълнението на задълженията му по ал. 1.

**(3)** Което и да е констатирано от **ВЪЗЛОЖИТЕЛЯ** нарушение на изискването за законосъобразно наемане на работници и служители, както и на изискванията за осигуряване на безопасни и здравословни условия на труд, ще се счита за неизпълнение на този Договор, което ако е системно, е основание за едностранно прекратяване на Договора от **ВЪЗЛОЖИТЕЛЯ** .

**Чл. 54. (1) ИЗПЪЛНИТЕЛЯТ** отговаря за вреди от трудова злополука, претърпяна от негов служител при и по повод изпълнението на Строежа, независимо от това дали негов орган или друг негов служител има вина за настъпването им.

**(2)** **ИЗПЪЛНИТЕЛЯТ** отговаря и когато трудовата злополука е причинена от Непредвидено обстоятелство при или по повод изпълнението на Дейностите по договора.

**(3)ИЗПЪЛНИТЕЛЯТ** носи отговорност и за безопасността на всички дейности по изпълнението на Строежа.

**Чл. 55. (1) ИЗПЪЛНИТЕЛЯТ** изпълнява Строежа в съответствие с Договора, Инвестиционния проект, Техническата спецификация, Закона за културното наследство и императивните правила на нормативните актове, регулиращи съответната дейност и всички нормативни документи относими към предмета на поръчката.

**(2)** При противоречие или несъответствие между текстовете на документите по ал. 1, приоритетът на документите при прилагането и тълкуването им е в следната последователност:

1. закони;

2. подзаконови нормативни актове;

3. договора с неговите приложения;

4. технически правила, норми и нормативи, издадени от министъра на регионалното развитие и благоустройството;

5. стандарти и технически одобрения;

6. Техническата спецификация на ВЪЗЛОЖИТЕЛЯ- Приложение Б;

7. Техническите предписания на Работния проект Приложение А.

**(3) ИЗПЪЛНИТЕЛЯТ** поема за своя сметка всички разходи във връзка с организацията и изпълнението на строителството по чл. 1, ал. 1 от договора.

**Чл. 56. (1)** **ВЪЗЛОЖИТЕЛЯТ** има право да нареди на **ИЗПЪЛНИТЕЛЯ** временно преустановяване работата на Строежа, ако е констатирано неточно изпълнение, влагане на некачествени Строителни продукти и неспазване на Инвестиционния проект и Техническата спецификация, както и на Техническото предложение на **ИЗПЪЛНИТЕЛЯ**, представено с офертата, неразделна част от договора.

**(2)** Спирането на СМР по силата на предходната алинея не води до спиране на срока за изпълнение на договора и не може да служи за основание за удължаването му.

**Чл. 57. (1)** В случаите по чл. 56 и в предвидените в нормативните разпоредби случаи, в 3-дневен срок от уведомяването, страните съставят акт за установяване състоянието на Строежа при спиране на строителството, съгласно обр. 10 към чл. 7, ал. 3, т. 10 от Наредба № 3 от 31.07.2003 г.

**(2)** **ИЗПЪЛНИТЕЛЯТ** може да продължи спряната работа след изпълнение на мерките, указани от компетентните органи.

**(3)** За продължаване на спряната работа, Страните съставят акт за установяване състоянието на строежа при продължаване на строителството, съгласно обр. 11 към чл. 7, ал. 3, т. 11 от Наредба № 3 от 31.07.2003 г.

**(4)** Едновременно със съставянето на акта по ал. 3, Страните съставят и констативен протокол, в който:

1. отразяват изпълнението на указанията на компетентните органи;

2. посочват срока, през който работата е била спряна и

3. обосновават необходимостта от удължаване на междинните срокове от Линейния план график за изпълнение на СМР или на датата на подписване на Акт обр. 15. Срокът за удължаване се обосновава, като се отчете изпълнението на задълженията на **ИЗПЪЛНИТЕЛЯ** на останалата част от Строителната площадка, незасегнати от преустановяването на работата и доколко спирането се е отразило върху цялостното изпълнение на СМР по Договора.

**Чл. 58. (1)** За периода на временното преустановяване **ИЗПЪЛНИТЕЛЯТ** е длъжен да предпази, съхрани и обезопаси изпълнените СМР срещу разваляне, повреждане или унищожаване.

**(2)** Всички рискове от погиване, повреждане, разваляне и унищожаване на изпълнени СМР или друго имущество на обекта, се носят и са изцяло за сметка на **ИЗПЪЛНИТЕЛЯ** за периода на временното преустановяване на СМР по правилата на предходния член.

**Чл. 59. (1)** Ако в процеса на изпълнение на Договора, се констатира, че действителният напредък изостава (или ще изостане) от междинните срокове по Линейния план график за изпълнение на СМР, то тогава **ВЪЗЛОЖИТЕЛЯТ** и/или **КОНСУЛТАНТЪТ** по строителството предприемат действия за преодоляване на изоставането като предупреждават **ИЗПЪЛНИТЕЛЯТ** и изискват от него да се поправи и да ускори работата.

**(2) ИЗПЪЛНИТЕЛЯТ** поема за своя сметка всички разходи във връзка с ускоряване на СМР и писмено уведомява **ВЪЗЛОЖИТЕЛЯ** и **КОНСУЛТАНТА** за предприетите в тази връзка мерки.

**(3)** Ако вследствие на забавата за изпълнение на СМР **ВЪЗЛОЖИТЕЛЯТ** понася допълнителни разходи той има право да получи обезщетение за тези разходи.

**(4)** Ако въпреки мерките по предходните алинеи забавата не бъде преодоляна и е по- голяма от 30 (тридесет) дни от съответния междинен срок, то **ВЪЗЛОЖИТЕЛЯТ** може да прекрати договора едностранно, съгласно чл. 82, ал. 1, т. 1.

**Чл. 60. ИЗПЪЛНИТЕЛЯТ** е длъжен да изпълнява приложимите Законови разпоредби, включително всички предписания, свързани с опазване на околната среда на Строителната площадка и на граничещите й обекти.

**ХІ. ЗАПОВЕДНА КНИГА ЗА СТРОЕЖА**

**Чл. 61. (1)** Всички предписания и заповеди, свързани с изпълнението на СМР, издадени от оправомощените за това лица и специализираните контролни органи съгласно Закона за устройство на територията, се вписват в заповедната книга на Строежа, която се съхранява на строежа от **ИЗПЪЛНИТЕЛЯ**. Лицата, издали предписанията, респ. заповедите, задължително ги подписват и датират.

**(2)** Предписанията и заповедите, вписани в заповедната книга, са задължителни за **ИЗПЪЛНИТЕЛЯ**.

**(3)** Ако **ИЗПЪЛНИТЕЛЯТ** не иска да изпълни предписание или заповед на **ВЪЗЛОЖИТЕЛЯ** или **КОНСУЛТАНТА**, той има право в 3-дневен срок от тяхното издаване да впише мотивиран отказ в заповедната книга.

**(4)** В случай, че в 7-дневен срок от вписване на мотивирания отказ **ВЪЗЛОЖИТЕЛЯТ** или **КОНСУЛТАНТЪТ** писмено не отмени предписанието или заповедта си, то **ИЗПЪЛНИТЕЛЯТ** в 3-дневен срок може да направи възражение пред органите на ДНСК, като до произнасянето им строителството се спира. След проверка органите на ДНСК издават задължителни указания.

**ХII. КОНТРОЛ НА КАЧЕСТВОТО**

**Чл. 62**. Контролът на качеството на СМР и на строителните продукти се извършва:

1. от **КОНСУЛТАНТА** при осъществяване на непрекъснат надзор по време на изпълнението на СМР и съставяне на протоколите и актовете по чл. 7, ал. 3 Наредба № 3 от 31.07.2003 г. и в съответствие с договора на **КОНСУЛТАНТА** с **ВЪЗЛОЖИТЕЛЯ**;

2. от **ПРОЕКТАНТА**, в съответствие с договора за авторски надзор с **ВЪЗЛОЖИТЕЛЯ;**

3. от **ВЪЗЛОЖИТЕЛЯ** – чрез упълномощени от него лица.

**ХIII. ЗАВЪРШВАНЕ НА СТРОИТЕЛСТВОТО.**

**Чл. 63**. След изпълнението на Строежа до степен на съществено завършване, което означава приключване на работите, позволяващо предаването на строежа, **ИЗПЪЛНИТЕЛЯТ** е длъжен да изготви екзекутивна документация съгласно изискванията на Закона за устройство на територията, отразяваща несъществените отклонения от съгласувания и одобрен работен проект, ако такива са налице. Разходите по изготвянето на екзекутивната документация следва да бъдат предвидени в Цената за изпълнение на договора.

**Чл. 64. (1)** Ако е налице съществено завършване на СМР по смисъла на чл. 63 от страна на **ИЗПЪЛНИТЕЛЯ** и същият е изпълнил всички свои други задължения по Договора, **ИЗПЪЛНИТЕЛЯТ** уведомява писмено **ВЪЗЛОЖИТЕЛЯ** и **КОНСУЛТАНТА** за готовността си да предаде Строежа на **ВЪЗЛОЖИТЕЛЯ**.

**(2)** В срок от 3 (три) работни дни след получаване на уведомлението по ал. 1 **КОНСУЛТАНТЪТ** уведомява писмено **ВЪЗЛОЖИТЕЛЯ** за същественото завършване на строително-монтажните работи съгласно договора, както и за готовността за съставяне и подписване на Протокол за изпълнение на дейностите, съставен по реда на чл. 83а от ЗКН.

**(3)** Ако строежът няма готовност за предаване на **ВЪЗЛОЖИТЕЛЯ**, **КОНСУЛТАНТЪТ** отхвърля уведомлението на **ИЗПЪЛНИТЕЛЯ**, като посочва основания и описва точно работите, която трябва да бъдат изпълнени от **ИЗПЪЛНИТЕЛЯ**. В такъв случай **ИЗПЪЛНИТЕЛЯТ** трябва да завърши тези работи преди да предаде друго уведомление по ал. 1.

**Чл. 65. (1)** Ако комисията за съставяне и подписване на протокола., установи че има неизвършени, незавършени или недобре извършени работи, които следва да бъдат отстранени, **ВЪЗЛОЖИТЕЛЯТ** или **КОНСУЛТАНТЪТ** издава предписание за работите, количествата и срока за изпълнението им под формата на „Протокол за неизпълнени или частично изпълнени строително-монтажни работи”, който е неразделна част от Протокола за изпълнени дейности , съставен по реда на чл. 83а от ЗКН.

**(2) ИЗПЪЛНИТЕЛЯТ** се задължава в определения му срок да изпълни предписаните работи. Строителят е длъжен да отстрани всички забележки в Протокола за неизпълнени или частично изпълнени строително-монтажни работи.

**(3) ИЗПЪЛНИТЕЛЯТ**, след изпълнение на предписаните работи, уведомява писмено **ВЪЗЛОЖИТЕЛЯ** и **КОНСУЛТАНТА** за готовността си за предаване на работите .

**Чл. 66. (1)** След представянето на Протокол за изпълнени дейности , съставен по реда на чл. 83а от ЗКН, **КОНСУЛТАНТЪТ** изготвя и представя на **ВЪЗЛОЖИТЕЛЯ** Окончателен доклад за извършените СМР.

**ХIV. ОТГОВОРНОСТ ПРИ НЕИЗПЪЛНЕНИЕ**

**Чл.67. (1)** В случай че **ИЗПЪЛНИТЕЛЯТ** не е завършил СМР до степен на **Съществено завършване** по смисъла на чл. 63 в срока по чл. 4, ал. 1, т. 1, както и когато изостава от сроковете по Линейния план график за изпълнение на СМР и забавата не се дължи на действия или актове на **ВЪЗЛОЖИТЕЛЯ** или **КОНСУЛТАНТА** или Непредвидено обстоятелство, или действия (актове) на трети страни, различни от **ИЗПЪЛНИТЕЛЯ**, **ИЗПЪЛНИТЕЛЯТ** се задължава да плати неустойка на **ВЪЗЛОЖИТЕЛЯ** в размер на 0,2 % (нула цяло и два процента) на ден от Цената за изпълнение на СМР по Договора, за всеки ден от забавеното изпълнение, но не повече от 10% (десет на сто) от Цената за изпълнение на СМР по Договора без ДДС.

**Чл. 68.** При забавено изпълнение на всяко друго задължение по този Договора от страна на **ИЗПЪЛНИТЕЛЯ**, последният дължи на **ВЪЗЛОЖИТЕЛЯ** неустойка в размер на 0.2 % от стойността на договора за всеки просрочен ден, но не повече от 10 % от стойността на договора

**Чл. 69.** **(1)** При лошо или частично изпълнение на СМР **ИЗПЪЛНИТЕЛЯТ** дължи неустойка в размер на 5 % (пет на сто) от стойността на СМР, които е следвало да бъдат изпълнени точно.

**(2)** При лошо или частично изпълнение на всяко друго задължение по Договора от страна на **ИЗПЪЛНИТЕЛЯ**, последният дължи на **ВЪЗЛОЖИТЕЛЯ** неустойка в размер на 5 % (пет на сто) от стойността на задължението, което е следвало да бъде изпълнено точно.

**(3)** За всяко друго неизпълнение на задължение по Договора, дефинирано изрично или квалифицирано като такова, включително без да е упоменато, че ще се счита за неизпълнение, **ИЗПЪЛНИТЕЛЯТ** дължи неустойка в размер на 10% (десет на сто) от стойността на неизпълненото задължение, а когато стойността на задължението не може да бъде определена или задължението е без стойност, неустойката е в размер на 0,5 % (нула цяло и пет процента) от Общата цена за изпълнение на Договора без ДДС, посочена в чл. 7, ал. 1.

**Чл. 70. (1)** **ВЪЗЛОЖИТЕЛЯТ** има право да приспада начислените по чл. 68 и чл.69 неустойки от Общата цена за изпълнение на Договора и цените, които я формират, от Гаранцията за обезпечаване на изпълнението на договора или от която и да е друга сума дължима на **ИЗПЪЛНИТЕЛЯ** по този Договор.

**(2)** Налагането на неустойка по чл. 68 или чл. 69 от Договора не освобождава **ИЗПЪЛНИТЕЛЯ** от задължението по договора, за което е наложена неустойката.

**ХV. ОТГОВОРНОСТ ЗА ВРЕДИ. ЗАСТРАХОВКИ**

**Чл. 71. (1)** **ИЗПЪЛНИТЕЛЯТ** носи отговорност и се задължава да обезщети **ВЪЗЛОЖИТЕЛЯ,** за което и да е искане, претенция, процедура или разноски, направени във връзка с имуществени и неимуществени вреди, причинени на други участници в строителството и/или трети лица, вкл. телесна повреди или смърт, при или по повод изпълнението на задълженията си по този Договор.

**(2) ИЗПЪЛНИТЕЛЯТ** носи отговорност и се задължава да обезщети **ВЪЗЛОЖИТЕЛЯ,** за което и да е искане, претенция, процедура или разноски, направени във връзка с материални вреди, причинени на движима или недвижима собственост на други участници в строителството и/или на трети лица, при или по повод изпълнението на задълженията си по този Договор.

**(3)** За времетраенето на Договора **ИЗПЪЛНИТЕЛЯТ** се задължава да поддържа валидни застраховки за покриване на пълната му професионална отговорност по предходните алинеи, съгласно изискването на чл. 171 от Закона за устройството на територията и с параметри не по-малки от определените в Наредбата за условията и реда за задължително застраховане в проектирането и строителството /ДВ бр.17 от 2004 год./.

**Чл. 72.** През времетраенето на Договора **ВЪЗЛОЖИТЕЛЯТ** може да поиска от **ИЗПЪЛНИТЕЛЯ** до Началото на строителството да сключи и да поддържа до датата на съгласуване, покриваща материални вреди върху СМР или части от тях, Строителните продукти и Оборудването, намиращи се на Строителната площадка.

**Чл. 73.** Разходите по обслужване на застраховките са за сметка на **ИЗПЪЛНИТЕЛЯ**, като застрахователните премии трябва да бъдат изплатени изцяло на застрахователя при подписване на застрахователния договор.

**Чл. 74.** **(1)** **ИЗПЪЛНИТЕЛЯТ** е длъжен да поддържа застрахователния лимит през целия период на договора, включително като заплати допълнителни премии, в случай че през застрахователния период настъпят събития, които биха намалили застрахователното покритие.

**(2) ВЪЗЛОЖИТЕЛЯТ** има право да поиска представянето от **ИЗПЪЛНИТЕЛЯ** на застрахователните полици и платежните документи, удостоверяващи плащането на застрахователните премии по дължимите застраховки, като **ИЗПЪЛНИТЕЛЯТ** се задължава да ги предостави на **ВЪЗЛОЖИТЕЛЯ** в 7-дневен срок от получаването на направеното искане.

**(3)** Ако **ВЪЗЛОЖИТЕЛЯТ** констатира неизпълнение на задължението на **ИЗПЪЛНИТЕЛЯ** за сключване и поддържане на застраховките по този раздел, той има право да спре плащанията на Цената за изпълнение на договора до отстраняване на констатираното неизпълнение.

**ХVI. ОТСТРАНЯВАНЕ НА ДЕФЕКТИ В ГАРАНЦИОННИТЕ СРОКОВЕ**

**Чл. 75. (1)** В случай че възникнат Дефекти в срока по съответния Гаранционен срок но не по-късно от 14 (четиринадесет) дни след узнаване за възникналия Дефект/Дефекти, **ВЪЗЛОЖИТЕЛЯ** изпраща на **ИЗПЪЛНИТЕЛЯ** **Известие за Дефект,** което съдържа описание и срок за отстраняване на Дефекта.

**(2)** В случай че **Изпълнителят** откаже или не отстрани Дефекта в срока, определен с Известието за Дефект, **ВЪЗЛОЖИТЕЛЯТ** има право на неустойка, която покрива направените от **ВЪЗЛОЖИТЕЛЯ** разходи за отстраняването на Дефекта.

**(3)** В случай на неизпълнение на задълженията на **Изпълнителя** за отстраняване на Дефект в Гаранционния срок, Възложителят има право да търси обезщетение по общия ред.

**ХVII. СПИРАНЕ НА ИЗПЪЛНЕНИЕТО ПОРАДИ НЕПРЕДВИДЕНИ ОБСТОЯТЕЛСТВА. ИЗМЕНЕНИЕ, ДОПЪЛНЕНИЕ И ПРЕКРАТЯВАНЕ НА ДОГОВОРА**

**Чл. 76. (1)** При възникването на Непредвидено обстоятелство изпълнението на задълженията по Договора и съответните насрещни задължения се спират за времетраенето на Непредвиденото обстоятелство.

**(2)** Срокът за изпълнение на задължението се продължава съобразно периода, през който изпълнението е било спряно от Непредвиденото обстоятелство.

**(3)** Настъпването на Непредвиденото обстоятелство не освобождава Страните от изпълнение на задължения, които е трябвало да бъдат изпълнени преди настъпване на събитието.

**(4)** Страна, която е засегната от Непредвидено обстоятелство, е длъжна в най-кратък срок, но не по-късно от 3 (три) дни от узнаване на събитието, писмено да извести другата Страна за Непредвиденото обстоятелство. Известието задължително съдържа информация за:

а) очакваното въздействие на Непредвиденото обстоятелство върху изпълнението на СМР и/или върху възможността за приключване до Датата на приключване;

б) предложения за начините на избягване или намаление на ефекта от такова събитие, респ. обстоятелство;

в) предполагаемият период на действие и преустановяване на Непредвиденото обстоятелство;

г) евентуалните последствия от него за изпълнението на този Договор.

**(5)** В случай че Страната, засегната от Непредвиденото обстоятелство не изпрати никакво известие, дължи на другата Страна обезщетение за вредите от това и няма право да иска удължаване на Датата на приключване.

**(6)** От датата на настъпване на Непредвиденото обстоятелство до датата на преустановяване на действието му, Страните предприемат всички необходими действия, за да избегнат или смекчат въздействието на Непредвиденото обстоятелство и да продължат да изпълняват задълженията си по този Договор, които не са възпрепятствани от Непредвиденото обстоятелство.

**(7)** Доколкото Непредвиденото обстоятелство е риск, обхванат от условията на застрахователното покритие, **ИЗПЪЛНИТЕЛЯТ** е длъжен незабавно да предяви съответните претенции по застрахователната полица, като уведоми **ВЪЗЛОЖИТЕЛЯ** за всички действия на застрахователя и размера на изплатените суми в случай, че застрахователната претенция бъде уважена.

**чл. 77. (1)** Страните се освобождават от отговорност за неизпълнение на задълженията си по договора, когато невъзможността за изпълнение се дължи на непреодолима сила. Ако страната е била в забава, тя не може да се позовава на непреодолима сила. Непреодолима сила е непредвидимо или непредотвратимо събитие от извънреден характер, възникнало след сключване на договора.

**(2)** Страната, която не може да изпълни задължението си поради непреодолима сила, в срок от седем календарни дни от настъпването на съответното събитие, уведомява писмено другата страна за това обстоятелство. В същия срок с препоръчана поща или чрез куриерска служба страната, позоваваща се на непреодолима сила, трябва да изпрати на другата страна писмено потвърждение за възникването й, изходящо от официален орган. При неуведомяване се дължи обезщетение за настъпилите от това вреди.

**(3)** Докато трае непреодолимата сила, изпълнението на задълженията и на свързаните с тях насрещни задължения спира. Съответните срокове за изпълнение се удължават с времето, през което е била налице непреодолима сила.

**(4)** Ако непреодолимата сила трае толкова дълго, че някоя от страните вече няма интерес от изпълнението, тя има право да прекрати договора с писмено уведомление до другата страна.

**(5)** Удостоверяването на възникнала непреодолима сила се извършва със сертификат за форсмажор, издаден от Българската търговско-промишлена палата.

**Чл. 78. (1)** Страните могат да изменят този Договор по изключение, при условията на чл.116 от Закона за обществените поръчки, както и при следните случаи:

**(2)** Измененията и допълненията на Договора се извършват с допълнително споразумение, подписано от Страните, което става неразделна част от Договора.

**Чл. 79.** Договорът се прекратява при следните случаи:

1. с изпълнението му;

2. по взаимно съгласие между страните, изразено в писмена форма;

3. при виновно неизпълнение на задълженията на една от страните по договора - с 2 -дневно писмено предизвестие от изправната до неизправната страна;

4. при констатирани нередности и/или конфликт на интереси - с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**;

5. в случай, на възникнало непредвидено обстоятелство/ непреодолима сила, чието действие е продължило толкова, че някоя от страните вече няма интерес от изпълнението.

6. когато са настъпили съществени промени във финансирането на обществената поръчка - предмет на договора, извън правомощията на **ВЪЗЛОЖИТЕЛЯ**, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата. В този случай **ВЪЗЛОЖИТЕЛЯТ** не дължи неустойки, лихви, обезщетения и пропуснати ползи на **ИЗПЪЛНИТЕЛЯ** или каквито и да е други разходи, направени от **ИЗПЪЛНИТЕЛЯ.**

**Чл. 80.** В случаите по чл. 114 от ЗОП, когато не е осигурено финансиране в 3 месечен срок от сключване на договора (*касае обособена позиция № 2*), всяка от страните има право да прекрати договора.

**Чл. 81**. **ВЪЗЛОЖИТЕЛЯТ** може да прекрати договора без предизвестие, когато Изпълнителят:

1. забави изпълнението на някое от задълженията си по договора с повече от 10 работни дни;

2. не отстрани в разумен срок, определен Възложителя, констатирани недостатъци;

3. не изпълни точно някое от задълженията си по договора.

**Чл. 82. (1) ВЪЗЛОЖИТЕЛЯТ** има право едностранно да прекрати Договора, с отправянето на писмено предизвестие до **ИЗПЪЛНИТЕЛЯ** без дължими неустойки и обезщетения и без необходимост от допълнителна обосновка, с предупреждение, че след изтичането на допълнително предоставен в предупреждението подходящ срок за изпълнение, ще счита Договорът за прекратен в следните случаи:

1. при забава на **ИЗПЪЛНИТЕЛЯ** в изпълнението на междинните срокове в Линейния План график за изпълнение на СМР;

2. при забава на **ИЗПЪЛНИТЕЛЯ** в изпълнението на задълженията за отстраняване на Дефекти с повече от 20 (двадесет) дни;

3. в случаите по чл. 21 и чл. 22 от Договора.

**(2) ВЪЗЛОЖИТЕЛЯТ** има право едностранно да прекрати Договора, с отправянето на писмено уведомление без предизвестие до **ИЗПЪЛНИТЕЛЯ**, без да предоставя на **ИЗПЪЛНИТЕЛЯ** допълнителен подходящ срок за изпълнение на съответното договорно задължение, в следните случаи:

1. ако е налице системно неизпълнение от страна на **ИЗПЪЛНИТЕЛЯ**. За целите на договора системно неизпълнение е налице, когато **ВЪЗЛОЖИТЕЛЯТ** установи неизпълнение на поне три задължения на **ИЗПЪЛНИТЕЛЯ** или когато **ИЗПЪЛНИТЕЛЯ** не изпълни точно или в срок едно и също задължение три пъти.

2. при съществено неизпълнение, на което и да е задължение на **ИЗПЪЛНИТЕЛЯ** по този Договор. За целите на договора, съществено неизпълнение е неточното изпълнение на които да са задължения по договора, в резултат на които е налице неизпълнение на СМР, стойността на които е равна или по-висока от 3 % (три процента) от Цената за изпълнение на СМР по Договора.

3.в случай че до 10 (десет) дни от Началото на строителството **ИЗПЪЛНИТЕЛЯТ** не е осигурил необходимото Оборудване, Строителни продукти и Екип за изпълнение.

**(3)** При прекратяване на Договора в случаите по ал. 2, т. 3, **ИЗПЪЛНИТЕЛЯТ** дължи неустойка в размер на 20 (двадесет) на сто от Цената за изпълнение на СМР по Договора. Във всички случаи на прекратяване/разваляне на Договора по вина на **ИЗПЪЛНИТЕЛЯ**, **ВЪЗЛОЖИТЕЛЯТ** усвоява като неустойка цялата Гаранция за обезпечаване на изпълнение на договора.

**(4)** При неспазване задълженията си по чл. 25 или чл. 26 от договора, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 1000 (хиляда) лева, за всяко констатирано нарушение за всеки ден до отстраняване на нарушението.

**Чл. 83. (1) ИЗПЪЛНИТЕЛЯТ** има право едностранно да прекрати Договора, с писмено предизвестие до **ВЪЗЛОЖИТЕЛЯ**, съдържащо подходящ срок за изпълнение на задължението за плащане, но не по-малко от 30 (тридесет) дни, в случай че **ВЪЗЛОЖИТЕЛЯТ** забави дължимите плащания с повече от 30 (тридесет) дни след изтичане на срока по чл. 9, ал. 1. В този случай **ИЗПЪЛНИТЕЛЯТ** има право на законната лихва за забава върху просрочената сума.

**(2)** В случай на прекратяване на договора по ал. 1 **ВЪЗЛОЖИТЕЛЯТ** дължи на **ИЗПЪЛНИТЕЛЯ** обезщетение за претърпените вреди от сключването на Договора, но не повече от 3% (три) от стойността на изпълнените СМР.

**Чл. 84. (1)** Наемането на Подизпълнители не освобождава **ИЗПЪЛНИТЕЛЯ** от задълженията му по този Договор.

**(2)** Разпоредбите на договорите с Подизпълнителите не трябва да противоречат на условията на този Договор и Закона за обществените поръчки.

**Чл. 85. ИЗПЪЛНИТЕЛЯТ** приема, че което и да е нарушаване на разпоредбите на настоящия договор, представлява неизпълнение на Договора.

**ХVIII.** **ДРУГИ УСЛОВИЯ**

**Чл. 86. (1)** Договорът е сключен с оглед пригодността за изпълнение на професионална дейност, икономическото и финансовото състояние, техническите възможности и професионалната квалификация на **ИЗПЪЛНИТЕЛЯ**.

**(2)** При преобразуване без прекратяване, промяна на наименованието, правно организационната форма, седалището, адреса на управление, предмета на дейност или целта, срока на съществуване, органите на управление и представителство, вида и състава на колективния орган на управление на **ИЗПЪЛНИТЕЛЯ**, **ИЗПЪЛНИТЕЛЯТ** се задължава да уведоми **ВЪЗЛОЖИТЕЛЯ** за промяната в 7-дневен срок от вписването й в съответния регистър.

**Чл. 87. (1)** Когато в Договора е предвидено, че Страните извършват определено действие „незабавно”, същото следва да бъде извършено непосредствено след пораждане или настъпване, или узнаване на събитието или действието, което поражда отговорност, но не по-късно от 3 (три) дни.

**(2)** Ако друго не е уточнено, дните в този Договор се считат за календарни, като сроковете по договора се броят по реда на Закона за задълженията и договорите.

**Чл. 88.** Когато в този Договор е предвидено, че определено действие или отговорност е за сметка на **ИЗПЪЛНИТЕЛЯ**, то разходите за това действие или отговорност не могат да се искат от **ВЪЗЛОЖИТЕЛЯ** като допълнение към Общата цена за изпълнение на Договора.

**Чл. 89. (1)** Всички съобщения между Страните във връзка с настоящия Договор следва да бъдат в писмена форма, изпращани по пощата с обратна разписка или по факс или по електронен път с електронен подпис. Съобщенията ще се получават на следните адреси:

1. за **ВЪЗЛОЖИТЕЛЯ**: Министерство на външните работи, гр. София, район „Слатина” ул. „Александър Жендов” № 2, факс: 02/ 948 30 78;

2. за **ИЗПЪЛНИТЕЛЯ***:* ...........................................

**(2)** При промяна на данните, посочени в предходната алинея, всяка от Страните е длъжна писмено да уведоми другата в 3-дневен срок от настъпване на промяната.

**Чл. 90.** Нищожността на някоя клауза от Договора не води до нищожност на друга клауза или на Договора като цяло.

**Чл. 91.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора, ще бъдат разрешавани от компетентния български съд, съгласно действащото българско законодателство*.*

**Чл. 92.** Неразделна част от настоящия Договор са следните приложения:

* + - * Приложение А – Инвестиционен проект;
* Приложение Б – Техническа спецификация;
* Приложение № 1 – Оферта на ИЗПЪЛНИТЕЛЯ(Техническо предложение и Ценово предложение);
* Приложение № 2 –Документи за сключване на договора на ИЗПЪЛНИТЕЛЯ;
* Приложение № 3 – Гаранция за изпълнение на Договора;
* Приложение № 4 – ***Искане за плащане*** *за действително извършени СМР –Образец Д-4;* ***Протокол за отчитане и приемане на действително извършени СМР -*** *Образец Д-5 и* **Акт за изплащане на суми** за действително извършени СМР- *Образец Д-6;*

Този Договор е изготвен и подписан в 3 (три) еднообразни екземпляра – един за **ИЗПЪЛНИТЕЛЯ** и два за **ВЪЗЛОЖИТЕЛЯ**.

**УПЪЛНОМОЩЕН ВЪЗЛОЖИТЕЛ,** **ЗА ИЗПЪЛНИТЕЛЯ,**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ГЛАВЕН СЧЕТОВОДИТЕЛ**

1. Посочва се обособената позиция за която се отнася [↑](#footnote-ref-1)
2. Посочва се обособената позиция за която се отнася [↑](#footnote-ref-2)
3. Посочва се формата, избрана от Изпълнителя*,* предвид разпоредбата на чл. 111, ал. 5 от ЗОП).

   . [↑](#footnote-ref-3)
4. В случай, че не е приложимо, раздела се заличава. [↑](#footnote-ref-4)